hefur þéttar þyrpingar af kransstæðum blöðum , og eru blómin afar lítilfjörleg í öxlum kransblaðanna . Hann er vatnajurt sem nýlega var fluttur yfir í græðisúruætt úr lófótsætt ásamt allri lófótsættkvíslinni . vex í tjarnavikum og vatnssíkjum , og getur þakið stór svæði í grunnum tjörnum . Hann er algengur um allt land , þó fátíður á hálendinu og varla ofan 600 m hæðar . Hæst fundinn í 650 m hæð á Eyjabökkum og Vesturöræfum við Snæfell . Lófóturinn hefur 2 - 3 mm gilda stöngla sem standa að mestu upp úr vatninu og eru alsettir kransstæðum blöðum . Í hverjum kransi eru gjarnan 8 - 12 blöð , striklaga eða lensulaga , 1 - 1,5 sm að lengd á þeim hlutum stöngla sem standa upp úr , en töluvert lengri ( 2 - 3 sm ) og læpulegri niðri í vatninu . Blómin eru örsmá , standaeinstök í blaðöxlunum , tvíkynja , yfirsætin . Blómhlífin er einföld , myndar aðeins fjóra smásepa sem standa út úr frævunni ofanverðri . Ein fræva og einn fræfill eru í hverju blómi . Lófótur í nágrenni Reykjavíkur árið 1982